Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviKSI alusturvallisuutta, saastumisen ehkäisemistä ja alusten asumis- ja työskentelyolosuhteita koskevien kansainvälisten standardien soveltamisesta yhteisön satamia käyttäviin ja jäsenmaiden lainkäyttövaltaan kuuluvilla vesillä purjehtiviin aluksiin (satamavaltioiden suorittama valvonta) annetun neuvoston direktiivin 95/21/EY muuttamisesta - komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2001/0339 lopull. - COD 2000/0065 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI alusturvallisuutta, saastumisen ehkäisemistä ja alusten asumis- ja työskentelyolosuhteita koskevien kansainvälisten standardien soveltamisesta yhteisön satamia käyttäviin ja jäsenmaiden lainkäyttövaltaan kuuluvilla vesillä purjehtiviin aluksiin (satamavaltioiden suorittama valvonta) annetun neuvoston direktiivin 95/21/EY muuttamisesta - KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla EY:n perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Komissio antaa seuraavassa lausuntonsa parlamentin tarkistuksista. 1 Taustaa a) Komissio toimitti direktiiviehdotuksensa (KOM(2000) 142 lopullinen - COD 2000/0065, 21. maaliskuuta 2000) [1] neuvostolle ja Euroopan parlamentille 22. maaliskuuta 2000. [1] EYVL C 212 E, 25.7.2000, s. 102. b) Talous- ja sosiaalikomitea antoi lausuntonsa 19. lokakuuta 2000 [2]. [2] EYVL C 14, 16.1.2001, s. 22. c) Alueiden komitea antoi lausuntonsa 21. syyskuuta 2000 [3]. [3] EYVL C 22, 24.1.2001, s. 19. d) Parlamentti antoi ensimmäisessä käsittelyssä 30. marraskuuta 2000 lausuntonsa [4], jossa se ehdotti joitakin tarkistuksia komission ehdotukseen. [4] Euroopan parlamentin lausunto, annettu 30. marraskuuta 2000 (sitä ei ole vielä julkaistu virallisessa lehdessä). e) Komissio antoi 12. joulukuuta 2000 EY:n perustamissopimuksen 250 artiklan 2 kohdan nojalla muutetun ehdotuksen KOM(2000) 850 lopullinen [5], johon se oli sisällyttänyt parlamentin esittämät tarkistukset joko kokonaan tai osittain. [5] KOM(2000) 850 lopullinen, 12.12.2000 (EYVL C 154 E, 29.5.2001, s. 67). f) Neuvosto vahvisti yhteisen kantansa 26. helmikuuta 2001. [6] [6] EYVL C 101, 30.3.2001, s. 15. g) Neuvoston yhteinen kanta ja sitä koskeva komission lausunto toimitettiin parlamentille 27. helmikuuta 2001. [7] [7] SEC(2001) 344 lopullinen, 27.2.2001 (sitä ei ole vielä julkaistu). h) Euroopan parlamentti äänesti asiasta 16. toukokuuta 2001 (toinen käsittely) ja hyväksyi yhteisen kannan ehdotettuaan siihen kahta tarkistusta. 2 Ehdotetun direktiivin tarkoitus Komission ehdotuksen tarkoituksena on muuttaa satamavaltioiden suorittamaa valvontaa koskevaa direktiiviä 95/21/EY. Ehdotus on osa niin kutsuttua ERIKA I -pakettia, ja sen tavoitteena on tiukentaa yhteisön satamia käyttäviin aluksiin nykyään sovellettavaa tarkastusjärjestelmää. Ehdotuksen keskeiset kohdat ovat seuraavat: - pakollisen tarkastusjärjestelmän luominen tiettyihin luokkiin kuuluvia aluksia varten, jotka ovat suureksi vaaraksi ympäristölle ja turvallisuudelle (tällaisia aluksia ovat erityisesti vanhat säiliöalukset, irtolastialukset ja matkustaja-alukset) - yhteisön satamiin pääsyn epääminen edellä tarkoitettuihin luokkiin kuuluvilta aluksilta, joiden on todettu olevan selvästi vajaakuntoisia - tarkastettuja ja pysäytettyjä aluksia koskevien tietojen avoimuuden lisääminen - sellaisen parannetun järjestelmän kehittäminen, jolla voidaan seurata direktiivin täytäntöönpanoa ja arvioida, miten jäsenvaltiot ovat täyttäneet velvollisuutensa. 3 Komission lausunto Euroopan parlamentin tekemistä tarkistuksista Euroopan parlamentti hyväksyi toisessa käsittelyssä kaksi tarkistusta neuvoston yhteiseen kantaan. Komissio hyväksyy tarkistuksen 2 uudelleen muotoiltuna ja tarkistuksen 1 osittain. 3.1 Tarkistus 2 Tarkistuksen 2 tavoitteena on asettaa tiettyjä velvollisuuksia, joiden avulla voidaan varmistaa, että jäsenvaltioiden satamavaltioina suorittamaa valvontaa arvioidaan perusteellisesti. Vaikka komissio hyväksyy tarkistuksen periaatteen, sen mielestä ei ole tarpeellista lisätä direktiiviin uutta 2 a artiklaa. Johdonmukaisuuden vuoksi on parempi, että ehdotetun artiklan asiasisältö sisällytetään direktiivin 17 artiklaan. Tarkistuksessa ehdotettu asia voidaan sisällyttää kyseiseen artiklaan lisäämällä siihen seuraavat kaksi kohtaa: "Komissio tarkastelee tämän direktiivin täytäntöönpanoa viimeistään 36 kuukauden kuluttua sen täytäntöönpanon määräajasta ja ehdottaa asiaan kuuluvia toimenpiteitä. Se ilmoittaa tarkastelun tuloksista Euroopan parlamentille ja neuvostolle ja käyttää tarkastelua päättäessään, onko tarpeellista ehdottaa direktiivin muuttamista tai kyseistä alaa koskevaa muuta lainsäädäntöä. Edellisessä kohdassa tarkoitettuun tarkasteluun sisältyy kunkin jäsenvaltion toimintakyvyn arviointi muun muassa pätevien satamavaltion tarkastusviranomaisten määrän, suoritettujen tarkastusten määrän, mukaan luettuna pakolliset tarkastukset, ja kyseisen valtion satamiin saapuneiden alusten määrän perusteella." 3.2 Tarkistus 1 Tarkistuksessa 1 on kaksi osaa. Ensimmäisessä osassa 7 b artiklaan ehdotetaan säännöstä, jonka mukaan yhteisön satamiin pääsy olisi evättävä sellaisilta aluksilta, jotka eivät ole matkatietojen tallenninta koskevien kansainvälisten ja yhteisön vaatimusten mukaisia. Toisen osan mukaan edellä mainittua toimenpidettä aletaan soveltaa viiden vuoden kuluttua direktiivin voimaantulosta kaikkiin aluksiin, joiden bruttovetoisuus on yli 300. Komissio voi hyväksyä tarkistuksen ensimmäisessä osassa esitetyn ajatuksen, jonka mukaan matkatietojen tallentimen merkitystä on vahvistettava säännöksellä, jolla evätään sellaisten alusten pääsy yhteisön satamiin, joita ei ole varustettu kansainvälisissä määräyksissä asetettujen vaatimusten mukaisesti matkatietojen tallentimella. Ehdotetun säännöksen sanamuoto ei ole kuitenkaan 7 b artiklan hengen eikä toimintamenettelyjen mukainen. Tämän perusteella komissio on valmis sisällyttämään ehdotetun uuden alusten satamaanpääsyn epäämistä koskevan säännöksen erilliseen artiklaan. Näin kyseinen säännös voidaan sovittaa yhteen direktiivin muiden säännösten kanssa, kun satamavaltion tarkastusviranomaiset velvoitetaan pysäyttämään sellaiset alukset, joita ei ole varustettu matkatietojen tallentimilla. Uuden artiklan sanamuodon olisi oltava seuraavanlainen: "9 b artikla Menettelyt, joita sovelletaan matkatietojen tallentimien puuttuessa 1. Kun tarkastus osoittaa, että aluksesta puuttuu asiaa koskevassa yhteisön oikeudessa tai kansainvälisessä oikeudessa vaadittu matkatietojen tallennin, toimivaltaisen viranomaisen on varmistettava, että alus pysäytetään. 2. Jos tarkastuksessa ei käy ilmi muita pysäyttämiseen oikeuttavia vakavia puutteita, toimivaltainen viranomainen voi toiminnallisista syistä kumota pysäyttämismääräyksen, vaikka 1 kohdassa tarkoitettu laite puuttuisi. Toimivaltaisen viranomaisen on ilmoitettava asiaa koskevaa päätös välittömästi muiden jäsenvaltioiden toimivaltaisille viranomaisille. 3. Jäsenvaltioiden on toteutettava tarpeelliset toimenpiteet, jotta kaikilta aluksilta, joille annetaan lupa lähteä jäsenvaltion satamasta 2 kohdassa tarkoitetuissa olosuhteissa, evätään pääsy kaikkiin yhteisön satamiin, lukuun ottamatta 11 artiklan 6 kohdassa tarkoitettua tilannetta, kunnes aluksen omistaja tai liikenteenharjoittaja on vaaditulla tavalla osoittanut aluksen pysäyttäneen jäsenvaltion toimivaltaiselle viranomaisille, että alus on varustettu asiaa koskevien kansainvälisten vaatimusten tai yhteisön vaatimusten mukaisesti matkatietojen tallentimella." Tarkistuksen toisessa osassa ulotetaan satamaanpääsyn epääminen koskemaan sellaisia aluksia, joita ei kansainvälisten vaatimusten mukaan tarvitse varustaa matkatietojen tallentimella. Tätä osaa komissio ei voi hyväksyä seuraavista syistä: Se vääristää direktiivin soveltamisalaa, koska direktiivillä pyritään ainoastaan sen seikan tarkastamiseen, onko alus kansainvälisten vaatimusten mukainen, eikä sillä pyritä epäsuorasti asettamaan uusia laitevaatimuksia. Säännöksen soveltamisella ei ole oikeusperustaa, koska sen mukaan aluksia olisi pysäytettävä ja niiden satamaanpääsy olisi evättävä sillä perusteella, etteivät ne täytä vaatimuksia, joita ei ole asetettu yhteisön säädöksissä eikä kansainvälisissä määräyksissä. Säännös ei sovi yhteen eurooppalaisten säädösaloitteiden kanssa, joiden tarkoituksena on edellä mainittujen vaatimusten asettaminen. Säännös, jonka mukaan nykyisissä lastialuksissa on oltava matkatietojen tallennin, on jo sisällytetty niin kutsuttuun ERIKA II -pakettiin kuuluvaan direktiiviehdotukseen, mutta sitä ei ole ulotettu koskemaan aluksia, joiden bruttovetoisuus on alle 3 000. 4 Päätelmät Komissio muuttaa ehdotustaan edellä kuvatulla tavalla perustamissopimuksen 250 artiklan 2 kohdan mukaisesti parlamentin toisen käsittelyn tulosten perusteella. Komissio toivoo, että neuvosto ja parlamentti pääsevät yhteisymmärrykseen, jotta kyseinen direktiivi, jolla voidaan merkittävästi edistää meriliikenteen turvallisuutta, hyväksyttäisiin mahdollisimman pian.